google/wiki40b huggingface dataset:
Megaregion

Megaregion (også kalt megalopolis) er en betegnelse på en kjede av nærliggende megabyer (over 10 millioner innbyggere) og metropoler (over 1 million innbyggere) som gjerne har et samlet innbyggertall på over 25 millioner innbyggere i en radius på under 50 mil. Sett fra verdensrommet er megaregioner lett synlige som tilnærmet sammenvokste lysklynger. I megaregioner kan det lønne seg med høyhastighetsbaner for tog med snittfart på 200-250 km/t inkludert stopp. Slike tog kan nemlig utkonkurrere fly på reiser internt i megaregionen, fordi reisetiden mellom de ulike megabyene og metropolene i regionen blir under 4 timer. Da kan man avtale møter midt i megaregionen og komme seg dit på et par timer. Flyruter sliter med å tiltrekke seg passasjerer på ruter hvor man kan reise fra dør-til-dør langs landjorda på under 4 timer.

Megaregionenes historie

En rekke forfattere har brukt uttrykket megalopolis om kjeder av nærliggende storbyer. Patrick Geedes brukte uttrykket allerede i en bok i 1915, og i 1954 brukte Jean Gottmann uttrykket om storbykjeden fra Boston til Washington. Gottman definerte 25 millioner innbyggere som en grense for bruk av betegnelsen. Megaby ble etter hvert vanlig som betegnelse på de virkelig store byene med over 10 millioner innbyggere, og grupper av slike byer ble dermed naturlig kalt megaregioner. Den som virkelig har gjort begrepet megaregioner kjent er den amerikanske professoren Richard Florida. Ved hjelp av studier av fotografier av lysklynger sett fra verdensrommet, kom han fram til 38 megaregioner. Han har også uttalt at megaregioner behøver høyhastighetstog hvis de skal fungere som integrerte økonomiske enheter hvor gods, folk og ideer flytter seg raskere. Han mener også at togene er godt egnet for å fylle inn med utvikling langs mindre utviklede områder langs korridorene hvor megaregionene ligger.
IAAF World Athletics Final

IAAF World Athletics Final var et årlig internasjonalt friidrettsstevne som fra 2003 erstattet IAAF Grand Prix Final. Til stevnet ble det invitert utøvere som var topp syv fra sesongens IAAF Golden League-stevner i tekniske øvelser og løpsøvelser opp til 800 meter, og topp elleve fra løpsøvelser fra 1500 meter og oppover, basert på poeng. I 2009 opphørte stevnet.
IAAF holdt plass nummer 8 og 12 åpent for wild cards. Dette åpnet for at fem utøvere kunne få spesialinvitasjon til stevnet. Bakgrunnen fro en slik åpning var om en utøver hadde vært skadet i deler av sesongen, eller andre omstendigheter som kunne holde en ledende utøver borte fra finalen. De utøverne som hadde seire i fem av syv Golden League-stevner i løpet av sesongen var med på deling av 1 million US dollars, men de fikk del i premien uten å delta i IAAF World Athletics Final.
Den første finalen ble holdt i Monaco på det nye stadionet Stade Louis II, i Fontvieille. Det viste seg at det var for lite til at sleggekast kunne arrangeres her, derfor ble denne øvelsen de første årene arrangert i Szombathely, Ungarn på Stadion Rohonci Út, uken før. Det siste IAAF World Athletics Final ble avholdt i Thessaloniki, Hellas, september 2009.
Rex Pierson

Liv og virke

Pierson ble utdannet ved Felsted School i Essex. Selv om hans før ønsket å se ham arbeide i en bank, søkte unge Rex seg en lærlingeplass i 1908 hos Vickers i Erith. Så snart som Vickers  opprettet en flyavdeling i 1911 søkte han seg dit og lærte å fly. Han fikk flysertifikat den 14. oktober 1913 ved Brooklands. Fra1917 var han sjefkonstruktør hos Vickers i selskapets kontor i Knightsbridge, London.
[ In 1917  konstruerte han det to-motors Vickers Vimy to-dekker, et tungt bombefly som ble tatt i bruk av Royal Air Force under første verdenskrig.[1] I 1919 gjennomførte en ombygget Vimy den første første non-stop flyvning over Atlanterhavet av Alcock og Brown i juni 1919.[1] Blant hans andre konstruksjoner var Vickers Vespa som tok  høyderekord i 1932 og Vickers Wellesley som tok rekord i langdisanse i 1938.[1] Han var også snvarlig for Vickers Wellington, to-motors bombefly som utgjorde ryggraden ved RAF Bomber Command under andre verdenskrig da nesten 11 500 ble bygget mellom 1936 og 1945.[1] Etterkrigstidens konstruksjoner omfattet Viking, Valetta og Viscount.  Pierson ble forfremmet til sjefingeniør i 1946. Hans etterføger som sjefkonstruktør var den talentfulle ingeniør og industrileder Sir George Edwards.
REx Pierson døde etter langt sykleie i sitt hjem i Cranleigh i Surrey 10. januar 1948 i en alder av bare 56 år. Hans navn og hans arbeider blir alltid nevnt i de årlige møter som arrangeres av Royal Aeronautical Society ved Brooklands Museum. Museets har også en unik samling av fly bygget av Vickers etter design av Pierson og Edwards mellom 1917 og 1960.
.ga

Registrering

Registreringer foretas direkte på andre nivå.
F Sharp

Historie

Don Syme i Microsoft Research brukte 5 år på å utforske muligheten til å implementere et funksjonelt programmeringsspråk som siktet seg inn på .NET-rammeverket. En av hovedgrunnene til Microsofts investering i F# var å nå inn i nye domener som deres tidligere språk ikke har vært innblandet i, blant annet vitenskapelige og matematiske områder. Simon Peyton Jones, en av de største bidragsyterne til programmeringsspråket Haskell og kollega av Don Syme, var en nøkkelperson i utviklingen av asynkrone arbeidsforløp i F#.

Syntaks

Syntaksmessig tar F# veldig mye fra OCaml, og flere av språkutviklerne for OCaml ble brukt som ressurser i utviklingen av F#. F# låner også ideer fra flere andre funksjonelle språk, som Haskell, men også fra imperative og objektorienterte språk som C# og Python.
F# tar i bruk sterk typesetting og implisitt typededuksjon. Som resultat kan man velge hvorvidt man ønsker å spesifikt definere type, eller om kompilatoren skal undersøke det selv. I enkelte tilfeller kan det være en fordel å spesifisere hvilke type man ønsker å bruke for å være sikker på at inndata kommer i den typen man ønsker, og utdata blir levert av samme grunn. Dermed kan man tidlig oppdage feil som man ellers ikke ville funnet før etter kompilering.
I F# er alle variabler i utgangspunktet uforanderlige. Hvis utvikleren ønsker det, kan dette omgås ved å bruke mutable nøkkelordet.

Hello World

En liten sammenligning av et Hello World-program i F# og et tilsvarende i OCaml, med kommentarer og variabeldeklarasjon:
(* Dette er en kommentar og eksempel i F# *)let variabel = "Hello World"printfn "%s" variabel
(* Dette er en kommentar og eksempel i OCaml*)let variabel = "Hello world"print_string variabel

Currying

Både variabler og funksjoner er verdier i F#. Dette gjør at man kan bruke ufullstendige funksjoner og currying på funksjoner. Et lite eksempel på currying i F#:
open System.Windows.Formslet msgbox tittel innhold = MessageBox.Show(innhold, tittel)let delvisMsgBox = msgbox "Dette er tittelen"delvisMsgBox "Dette er innholdet"

Lat evaluering

Som standard blir F# lest og evaluert fra topp til bunn, men ved å bruke lazy-nøkkelordet kan man bruke lat evaluering, slik at koden ikke blir evaluert før man absolutt vil det. Et eksempel på nytten av lat evaluering kan være hvis man ønsker å kalkulere store tall som man ikke vil bruke tid og prosessorkraft på før det faktisk trengs.
Siden F# blir lest fra topp til bunn, vil første eksempel i koden nedenfor feile. fordi Først evalueres createDir, som oppretter mappen "Mappenavn", deretter vil den igjen prøve å skape den samme mappen når if-uttrykket blir evaluert som sant. I det neste eksemplet blir ikke funksjonen createDir evaluert og mappen opprettet før if-uttrykket blir evaluert som sant i den tredje kodelinjen.
(** Med ivrig evaluering **)let skalOpprette = truelet createDir = Directory.CreateDirectory(@"C:\Mappenavn")if skalOpprette then createDir else failwith "Ikke opprettet"
(** Med lat evaluering **)let skalOpprette = truelet createDir = lazy( Directory.CreateDirectory(@"C:\Mappenavn") )if skalOpprette then createDir.Force() else failwith "Ikke opprettet"
Pachygnatha degeeri

Utbredelse

Pachygnatha degeeri er utbredt i Europa. Den finnes i Norge nord til Nordland.

Utseende

Pachygnatha  har en mørk forkropp, uten et tydelig mørkt midtbånd. Bena er lyse, guloransje. Bakkroppen kan variere i farge og mønster. Kroppen er todelt i en bakkropp (abdomen) og en forkropp (prosoma eller cephalothorax). Foran på hodet er det åtte øyne. Som voksne (imago) er hunnen 4,5 mm, mens hannen er 4 mm lang (kroppens lengde).
Den ligner litt på de to andre artene, P. listeri og P. clercki i slekten Pachygnatha. Men de kan skilles fra disse på de mørke hodet. Den mangler en mørkere midtlinje framover forkroppen, slik som hos de to andre.

Levevis

Pachygnatha degeeri finnes  i kratt, blant urter og gress. Kjønnsmodne (imago) dyr kan observeres fra midt på sommeren og til den første frosten om høsten.
Skøyte (båt)

En skøyte var opprinnelig en stor og kraftig sjekte med seil, opprinnelig spriseil. Skrogformen var spissgattet med utvendig ror, slik at roret er hengslet til akterstevnen og følger stevnens profil. Betegnelsen skøyte kom i bruk rundt 1800 fra nederlandsk: schuit og har sammenheng med ordet skute.
Skøytene var opprinnelig klinkbygde men ble kravellbygget etter ca 1883 da Colin Archer benyttet kravell i sine losskøyter med jernkjøl. Disse ble også fra da av gaffelrigget og ble i 1892 modell for redningsskøytene.
Skroget er dypt og bredt og gjør en skøyte egnet til et bredt spekter av oppgaver langs den værharde kysten, frakt og fiske, lostjeneste og redningstjeneste. Losbåtene og redningsskøytene var forholdsvis komfortabelt innredet for at mannskapet kunne bo om bord over lengre tid. De tradisjonelle motorfiskeskøytene hadde en liten lugar forut, gjerne med ovn for varme og koking.
Etterhvert ble skøytene større, fikk motor, styrhus og hekken ble rundgattet, kalt krysserhekk, men betegnelsen skøyte ble beholdt. Redningsselskapet bruker ennå betegnelsen redningsskøyte om sine moderne båter, dette for å hedre de seilendre redningsskøytenes sjødyktighet.
Skøyter kan ha navn etter byggested som Hvalerskøyte, Risørskøyte og Listerskøyte eller etter hovedformål som fiskeskøyte, sildeskøyte og makrellskøyte, sandskøyte og seilskøyte. Losskøytene og redningsskøytene som Colin Archer konstruerte og bygde er blitt legendariske.
Klugiatragus

Utseende

En middelsstor (ca. 11 millimeter), avlang, mørkt rødbrunlig trebukk med forkortede dekkvinger. Antennene er tynne, omtrent halvparten så lange som kroppen, kraftig utvidet mot spissen, de ytterste leddene er bredere enn lange. Pronotum er tønneformet, omtrent så bredt som langt. Dekkvingene er tilspissede bak, spissene når til en tredjedel av bakkroppens lengde og spriker kraftig i den bakre delen. Beina er middels lange, lårene tydelig klubbeformede.

Utbredelse

Arten er kjent fra Brasil, Paraguay og Argentina.
Halvstikk

Halvstikk er den enkleste form for knute hvor tampen tar en turn rundt emnet som tauet skal holde og går rundt langparten.
Den er usikker alene men er veldig nyttig sammen med andre knuter.
Masahiro Koga

Karriere

Masahiro Koga startet sin profesjonelle karriere i Nagoya Grampus Eight i 1997. Han har også spilt for Kashiwa Reysol, Júbilo Iwata og Avispa Fukuoka.
Han ble tatt ut i Japans tropp til VM i fotball U-20 1997.
Gerkan, Marg und Partner

Gerkan, Marg und Partner (gmp) er et arkitektkontor med sete i Hamburg.
Det ble grunnlagt i 1965 av Meinhard von Gerkan og Volkwin Marg.
Kjente bygninger inkluderer Flughafen Tegel (1975), den nye Berlin Hauptbahnhof og nye terminaler ved lufthavnene i Hamburg og Stuttgart. Arkitektkontoret hadde også ansvaret for ombygningen av Olympiastadion.
Cotychroma

Utseende

En middelsstor, avlang, svart trebukk med noe bronseaktig eller blågrønn metallglans. Antennene er nokså slanke, betydelig lengre enn kroppen. Hodet er ikke påfallende snuteformet forlenget. Pronotum er sekskantet sett ovenfra, med en kraftig tann midt på hver side. Dekkvingene er litt avsmalnende bakover, den fremre delen ofte brungul. Beina er lange og svarte, bakbeina ganske kraftige.

Levevis

Larvene utvikler seg i ved av løvtrær.

Utbredelse

Arten er bare kjent fra Brasil (Espirito Santo).
Singles 1963–1965

Sporliste

Alle sanger er skrevet av Mick Jagger og Keith Richards, med mindre noe annet er oppgitt..
Bryting under Middelhavslekene 2005

Bryting under Middelhavslekene 2005. Bryting var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var femtende gangen som bryting var med på programmet under middelhavslekene. Det ble konkurrert i sju vektklasser i fristil og sju i gresk-romersk stil for menn og i fire vektklasser i fristil for kvinner. Alle tapende semifinalister fikk bronsemedaljer. Tyrkia ble beste nasjon med fem gullmedaljer foran Egypt med fire.
Daisuke Oku

Japans herrelandslag

Daisuke Oku spilte 26 landskamper for Japans herrelandslag.
Mesoplanodes

Levevis

Disse billene har larver som lever i død ved av løvtrær, ofte like under barken.

Utbredelse

Arten er bare kjent fra Thailand.
Bayerische Staatsbibliothek

Bayerische Staatsbibliothek (BSB, Det bayerske statsbiblioteket) er statsbiblioteket i Fristaten Bayern, en av Tysklands delstater, og ligger i München.
Bayerische Staatsbibliothek er etter Staatsbibliothek zu Berlin det nest største universalbiblioteket i det tyskspråklige Europa. Bibliotekets beholdning av bøker utgjør ca. 9 millioner bind. I tillegg har biblioteket en av de viktigste håndskriftsamlingene i verden. Statsbiblioteket har også den største inkunabelsamlingen i Tyskland.
Biblioteket ble grunnlagt som huset Wittelsbachs hoffbibliotek av hertug Albert V av Bayern i 1558.
Det har vært pålagt å levere plikteksemplarer av alle verk som har blitt trykt i Bayern til statsbiblioteket siden 1663.
Sitt nåværende navn fikk biblioteket i 1919, etter at Kongeriket Bayern ble republikk under navnet Fristaten Bayern.
Pseudomyrmecion

Utseende

En ganske liten, rødbrun til svart trebukk. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er nærmest tønneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er hvelvede og litt innsnevrede i midten. Beina er ganske lange.

Levevis

Larvene utvikler seg i død ved av eike-arten Quercus faginea, i sevjelaget under barken på nylig døde eller avkuttede kvister. Utviklingen tar ett år. De voksne billene er aktive i mai-juni sammen med maur i slekten Crematogaster, som de etterligner.

Utbredelse

Arten er bare kjent fra et begrenset område i det nordlige Algerie. Den er vurdert som direkte truet av IUCN , trolig er skogbranner den viktigste trusselfaktoren.
Gutzon Borglum

Arbeider

Hans hovedverk er presidenthodene i Mount Rushmore som han arbeidet med fra 1927 til sin død i 1941. Av andre verker kan nevnes: Rytterstatue av sørstatsgeneral Philip Sheridan (1908), Abraham Lincoln i Kongressbygningen i Washington D.C. og Stone Mountain i Georgia (1912–1923). Arbeidene med å fullføre Mount Rushmore ble ledet av Borlums sønn, og på det meste var 400 mann beskjeftiget med arbeidet.
Makrellfisker

Systematikk

I linneansk systematikk regnes makrellfiskene som underordenen Scombroidei. Gruppen fikk omtrent sitt nåværende omfang av Charles Tate Regan i 1909. Regan og mange senere forskere regnet også luvar til makrellfiskene, men det er nå vist at denne fisken er et spesialisert medlem av Acanthuroidei.
Fylogenetiske studier basert på molekylærgenetikk viser at makrellfiskene er en polyfyletisk gruppe. Havgjedder, trådstjerter og makrellfamilien danner en naturlig gruppe, som er mest i slekt med Scombrolabrax heterolepis og Pomatomus saltatrix. Sverdfisken er søsterarten til seilfiskene, og til sammen utgjør de gruppen Xiphioidei. Barracudaene er ikke nært beslektet med andre makrellfisker.
Den antoninske mur

Lokalisering og bygging

Det romerske keiser Antoninus Pius beordret byggingen av Den antoninske mur en gang rundt 142. Quintus Lollius Urbicus, guvernør av romersk Britannia på denne tiden, ledet innledningsvis arbeidet, som tok tolv år å fullføre. Den strekker seg 63 km fra landsbyen Old Kilpatrick i West Dunbartonshire i Firth of Clyde til Carriden i nærheten av Bo'ness ved Firth of Forth. Muren hadde til hensikt å utvide Romerriket og romersk herredømme ved å erstatte Hadrians mur rundt 160 km lenger sør som romernes nordligste grense. Selv om romerne etablerte mange festninger og midlertidige leier lengre nord for Den antoninske mur for å beskytte sin ruter i nordlige Skottland, greide de ikke å erobre og undertrykke kaledonerne. Isteden måtte de slå tilbake mange angrep mot muren. Romerne kalte landet nord for muren for Caledonia, skjønt i en del sammenhenger kan dette referere til hele området nord for Hadrians mur.
Den antoninske mur var kortere enn Hadrians mur, og svakere ved å bli bygget av torv på et fundament av stein framfor helt av stein. Den er likevel en imponerende prestasjon. Steinfundamentet og vingmurene av de opprinnelige festningene viser at den opprinnelige planen var å bygge en mur av stein, men at dette raskt ble oppgitt for en enklere mur. Da muren sto ferdig var den en langstrakt jordvoll på rundt fire meter høy og med en bred vollgrav på nordsiden av muren. Romerne planla også å bygge festninger mellom hver tiende kilometer, men det ble endret til mellom hver tredje km, noe som endte i nitten festninger. Den best bevarte, som også er en av de minste festningene, er Rough Castle Fort. I tillegg til disse festningene er det minst ni mindre befestninger, antagelig ved avstanden av en romersk mil, noe som utgjorde det opprinnelige planen, men en del av disse ble senere erstattet av festninger. De mest synlige av de små befestningene er Kinneil ved den østlige enden av muren, i nærheten av Bo'ness.
Det var en gang en bemerkelsesverdig romersk struktur innenfor synet av Den antoninske mur ved Stenhousemuir. Byen har sitt navn fra strukturen, et steinhus, formet som en sirkelrundt hvelv, bygget av stein, ikke ulik en mindre utgave av den langt større Pantheon i Roma. Av den grunn er den antatt å ha fungert som et tempel, eller kanskje som et tropaeum, et seiersmonument. Den ble senere kalt for Arthur's O'on, «Arthurs ovn», da den feilaktig ble knyttet til legendene og sagnene om kong Arthur. Den ble benyttet som steintak og revet stein for stein i 1743, men en etterligning er reist ved Penicuik House.
Etter bare tyve år kom man til at de militære kostnadene med å holde muren var for høye, og legionene ble trukket tilbake til Hadrians mur i 164. Etter en serie angrep i 197 besøkte keiser Septimius Severus provinsen, og reparerte deler av muren i forbindelse med et felttog i de nordlige delene av øya. Romerne holdt muren i bare noen få år, men den kalles på grunn av denne perioden av noen senromerske historikere for den severiske mur.
Det meste av muren er borte, men seksjoner er synlige ved Bearsden, Kirkintilloch, Twechar, Croy, Falkirk og Polmont.
Cyllopsis

Utseende

Små til middelsstore, brune sommerfugler med avrundede vinger. Undersiden er lysbrun bortsett fra noen små, svarte flekker ved bakvingens bakkant, og to-tre smale, rødbrune tverrbånd.

Levevis

De voksne sommerfuglene flyr ikke langt. Larvene lever på planter i gressfamilien (Poaceae).

Utbredelse

Slekten er utbredt i det sørlige USA (fra Colorado, Utah og Alabama sørover) og i Mellom-Amerika sør til Panama.
Mankari

Mankari (Mānkari eller  Maankari) var en nedarvet tittel som ble brukt av adelen som eide store landeiendommer og hadde rett til å skattlegge sine livegne bønder. De hadde en offisiell stilling  som Darbar (court) og hadde enkelte spesielle seremonielle rettigheter og plikter ved hoffet, i råd, ved bryllup, festivaler, forsamlinger etc. Denne tittelen hadde de fått på grunn av fortjenstfullt arbeide i det militære, som byråkrat eller for innsamling av skatt, eller for deres forfedres bragder.
Barcaldine gasskraftverk

Barcaldine gasskraftverk, også kjent under navnet Len Wishaw, er et varmekraftverk i Barcaldine i Queensland, Australia. Det har en installert produksjonskapasitet på 55 MW fordelt på en gassturbin og en dampturbin.
Brenselkilden er naturgass. Anlegget ble utbygd med ferdigstillelse i 1999. Operatør er selskapet Ergon Energy.
Innova Musikk

Innova Musikk var en norsk platebutikk-kjede. Senere eid av av Narvesen-konsernet. 
I forbindelse med en økonomisk snuoperasjon i Narvesen-konsernet i 1988 ble driften av forretningsområdet strukturert i henhold til franchise-prinsippet. Det vil si at Innova stod for innredning, utstyr og leieavtaler, mens de lokale platebutikkene, rundt omkring i landet, ble drevet av selvstendig næringsdrivende som satt med egne varelager.
På 1980-tallet, og starten av 1990-tallet, hadde Innova-butikkene billettsalget for flere store konsertarrangementer i Norge.
I 1994 vokste kjeden fra 19 til 32 butikker. I 1996 ble Innova fusjonert med en annen platebutikk-kjede som het Hysj! Hysj!. Etter fusjonen ble dette en av de største platebutikk-kjedene i Norge, med 46 butikker.
TV Drammen

TV Drammen, senere kjent som dtTV, var en lokal-TV-kanal som sendte i Kongsberg, Modum, Nedre Eiker, Øvre Eiker, Drammen, Lier og deler av Røyken og Hurum. Kanalen var et heleid datterselskap av Drammens Tidende. Virksomheten ble lagt ned som lokal-TV på TV og videreført som dtTV på dt.no i slutten av 2008.
TV Buskerud startet opp som lokal-TV for nedre Buskerud 18. mars 2010.
Regionalt helseforetak

Hovedoppgaver

De regionale helseforetakenes hovedoppgaver er pasientbehandling, utdanning av helsepersonell, forskning og opplæring av pasienter og pårørende. Virksomheten omfatter sykehus, institusjoner i psykiatrien, ambulansetjenesten, nødmeldingstjenesten, sykehusapotek og laboratorier. Disse er organisert som (underliggende) helseforetak og er eid av det regionale helseforetaket alene. De er opprettet i medhold av helseforetaksloven og etter vedtak i styret for det regionale foretaket.

Formål

Formålet med statens eierskap i regionale helseforetak er å oppnå gode og likeverdige spesialisthelsetjenester til alle som trenger det når de trenger det, uavhengig av alder, kjønn, bosted, økonomi og etnisk bakgrunn, samt å legge til rette for forskning og undervisning.

Myndighetsvedtak

Helseforetakene er underlagt politiske føringer og rammebetingelser som i stor grad blir gitt gjennom myndighetsvedtak, dvs. lover, forskrifter og andre overordnede politiske vedtak, herunder budsjettvedtak. Spesialisthelsetjenesteloven, pasientrettighetsloven, prioriteringsforskriften, nasjonal helseplan og opptrappingsplanen for psykisk helse er andre eksempler på slike vedtak.

Foretaksmøtet

Foretaksmøtet er øverste myndighet i foretaket. Foretaksmøtet kan sammenlignes med generalforsamlingen i aksjeselskaper. Statsråden som øverste eier deltar i foretaksmøtene personlig eller utsteder fullmakt til en representant for embetsverket dersom han eller hun er forhindret fra å delta. Foretaksmøte mellom departement og regionalt helseforetak i januar hvert år, der styrings- og prestasjonskrav for økonomi- og organisasjonsområdet blir fastlagt. Videre avholdes foretaksmøte innen utgangen av juni måned der årsregnskap, årsberetning og årlig melding behandles. Foretaksmøter holdes ellers etter behov. Unntaksvis holdes foretaksmøte som telefonmøte.
Sentrale føringer som gis av foretaksmøtet omfatter blant annet oppnevning av styret, endringer i foretakets vedtekter og fastsetting av styringskrav og rammer for virksomheten, herunder fastsetting av rammer for opplåning.

Oppdragsdokument

HOD utarbeider årlig et spesifisert oppdrag til de regionale helseforetakene gjennom oppdragsdokumentet. I oppdragsdokumentet er det gitt styringskrav knyttet til innholdet i spesialisthelsetjenesten gjennom mål og rammer for bruk av tildelte midler.

Finansiering

Finansieringen av de regionale helseforetakene er i hovedsak todelt: en basisbevilgning og en aktivitetsbasert finansiering. Størrelsen på basisbevilgningen er uavhengig av produksjon av tjenester, og bestemmes blant annet av antall innbyggere og aldersammensetningen i en region.